VARAAIT
Tere tulemast "Varaaita"!
Alustame täna uue sarjaga teemal "Kuidas Jumal õnnistab?"
Tegu on 4-osalise sarjaga,
kus mul on igas saates ka külaline,
kellega koos arutada, milline siis on Jumala õnnistus
ja kuidas Ta tahab meid õnnistada?
Mu külaliseks on Tapani Suonto, kes on siin saates juba 4'ndat korda.
Tere tulemast! Nii tore, et said tulla.
Tänase saate teema on: "Kas tahaksid saada miljonäriks?"
Kas sa tahad saada miljonäriks?
Oleksin selleks valmis, kui see oleks mu elu kutsumine.
Muidu aga küll mitte.
Kristliku miljonärina elamine on üsna suur väljakutse.
Tunned sa mõnda kristlikku miljonäri?
Tunnen.
Ka selliseid, kellele Jumal on selle kaudu andnud
otseku isikliku teenimistöö.
Oli nii, et see inimene nägi nägemuses kullakange
ja sai Jumalalt sõna: "Ma annan selle kõik sulle,
kuid ole valvel selle osas, kuidas seda kõike kasutad."
Ja ta sai peagi ülirikkaks.
Olen isegi kohtunud temaga
ja saanud ka ise nautida osakest tema õnnistustest.
Ta on väga heldekäeliselt õnnistanud Jumalariigi tööd.
Kas su meelest on lihtsam elada
enam-vähem hakkama saades nagu enamus meist
või miljonärina?
Usun, et kristlikku elu on lihtsam elada enam-vähem toime tulles,
kuna miljonäril on palju tõsiseid väljakutseid.
Olen näinud mitmeidki inimesi,
keda nende rikkus on viinud Jumalast kaugemale.
Ühtpidi kui kõrbe,
aga samas lausa Jumalast loobumiseni,
mis on toonud kaasa suuri kriise ja raskusi.
Nii et, rikkus on suur väljakutse.
Samas sa ise oled tegelenud aktsiatega,
kuigi ütlesid ennist, et miljonär sa siiski pole.
Millega sa siis täpsemalt tegeled?
Me kohtusime sinuga esimest korda 1976. aastal,
olles seejärel jälginud üksteise teed kui distantsilt.
Nii et, millega sa tänapäeval tegeled?
Olen tänaseks jätnud oma tegevjuhi töö,
milles tegutsesin 33. aastat
ja olen täna pigem Jumala Sõna kuulutaja ja õpetaja.
Ühtlasi tegutsen misjonitööde arenduse vallas.
Olin kaasas meie OneWay TV käivitamisel
ja aidanud kaasa ühe tegevuse alustamisel Itaalias,
Rooma lähedal.
Lisaks sellele on meil hetkel Soomes käsil
koguduste rajamise töö,
mille kaudu laiendame koguduste tegevust.
Kõigis neis ettevõtmistes on piisavalt väljakutseid,
isegi, et ma täna pole enam aktiivselt tegevjuhi ülesannetega seotud,
mis on igatpidi suur kergendus.
Kuid samas jälgid siiski ettevõtlusmaailmas toimuvat?
Ikka, saades erinevat informatsiooni.
Olen jälginud seda kogu selle aja, mille olen olnud Jumalariigi töös,
olles kaasatud sellesse kasvõi hingehoidjana,
kui inimesed on keset oma raskusi ja kriise.
Nii olen pidanud ka kaardistama erinevaid olukordi,
et näha, millest need on tingitud?
Meie uue sarja teema on: "Kuidas Jumal õnnistab?"
ja tänase saate teema: "Kas tahad saada miljonäriks?"
Millist edu ja rikkust Jumal sinu meelest oma lastele soovib?
Millist head käekäiku?
Usun, et edukas ja rikas elu on selline,
kus inimene saab kulgeda Jumala plaanides ja tahtes.
Kus ta saab näha Jumala tahte ja plaanide täitumist oma elus.
Milline iganes see plaan siis ka poleks.
Sa võid olla koduperenaine ja kasvatada lapsi;
sa võid olla misjonärist jutlustaja;
sa võid olla pastor või kes iganes,
kuid kõige olulisem on see,
et igaüks leiaks oma koha Jumala plaanides.
Selles peitubki tõeline rahulolu, õnn ja rikkus.
Mida räägib Piibel majanduslikust edukusest
kristlase elus?
Piibel räägib sellest mitme nurga alt,
kuid Uue Testamendi suhtumine rikkusesse
on üsna hoiatav.
Seda seetõttu, et rikkus kätkeb endas suuri ohte
ja seetõttu ei peaks inimene pürgima selle poole.
Rikkus pole kristluses kõige kesksem teema
ja selle poole ei peaks püüdlema.
Rikkuse kaudu ei lubata inimesele mitte midagi imelist.
Ma näen alternatiiviks rikkusele sõltumist Jumalast.
Olles isegi juhtinud üht vaimulikku organisatsiooni,
siis oleme aastakümneid olnud
üks vaesemaid misjoniorganisatsioone Soomes,
mis samas on olnud meile tohutuks õnnistuseks.
See on pannud meid täiega sõltuma Jumalast.
Oleme alustanud suurte ehitusprojektidega välismaal nii
et meil on olnud raha vaid esmaste tarvete ja tsemendi ostuks,
paludes seejärel, et Jumal tooks ülejäänud ressursid.
Sõltudes Jumalast ja hoides Tema ligi,
võime ka olla õnnistatud ja käia üht turvalist teed.
Kui meil aga on palju,
siis rikkus võib väga äkitselt viia kas üksikisiku, organisatsiooni
või koguduse kaugemale Jumalast,
kuna saadakse ise hakkama ega vajata Jumalat.
Meil koguduses ütles keegi kord, et ta mängib kõvasti lotot,
et siis anda võidu korral ka kogudusele palju raha.
Ütlesin seepeale, et mängigu aga,
aga kogudusele pole sellest midagi tarvis.
Sest kui me korraga saame tohutul hulgal raha,
siis me pole enam sõltuvad inimestest, kes muidu südamest annetavad
ja samas võib see suur raha tuua kaasa ka mõjutusi,
mis pole päris kooskõlas sellega, mis on Jumala tahe.
Kui keegi saab rikkaks ja seda on ka juhtunud,
siis ühtpidi on see muidugi vajalikki,
sest oleme rajanud mitmeid kristlikke keskusi
ja teinud Jumalariigi tööd üle maailma, mis kõik on nõudnud miljoneid.
Kui see kõik Soomes kokku lüüa, siis see tähendaks kümneid miljoneid.
Kuid õnnistus peitub selles,
et kui me saame, siis me anname selle ka kohe ära.
Kui me alustasime oma tööd Indias,
oli esimene küsimus kohe: "Milliste rahadega?",
sest meil oli raha vaid nii palju,
et jagus mu tagasisõiduks koju sealselt esimeselt reisilt.
- No seda oli siis juba palju.
Nii me siis palvetasime selle asja pärast,
et kuidas seda kõike teisel pool maakera alustada,
kui meil pole rahagi?
Ja siis üks me juhatuse liikmetest sai Piiblist sellise salmi:
"Viska oma leib vee peale, sest pikapeale sa leiad selle jälle!"
Sellest me siis elasime nii tookord kui tegelikult kuni tänaseni,
andes ära kõik, mis vähegi võimalik, neile, kes on suurtes vajadustes.
Me ei rakenda neid rikkusi kodus suurte ja kallite keskuste rajamiseks,
et end seal siis mõnusalt tunda,
sest me saame ka vähesemaga hakkama.
Mida enam me anname, seda enam Jumal meid õnnistab.
Nii et, see, et rahavood võivad olla suured,
ei tähenda veel, et peaksime rikkaks saama.
Kuid samas peame pastorite- ja juhtidena mõistma,
kuidas neid rahasid kasutada.
Sest kui kasutame neid Jumala plaanide ja tahte kohaselt,
on see ka õnnistuseks.
Kui aga paneme selles osas puusse, võib see ka muutuda needuseks.
Olen ise vahel mõelnud nii, et Jumal ei taha teha meist rikkaid,
vaid heldeid inimesi
ja selleks Ta annabki meile.
Andmine pole alati mitte kerge, olles väljakutseks meile kõigile.
Kuid samas on see suur õnnistus, kui avastame kogu loo tuuma
ja mõistame, milline on Jumala eesmärk selle taga.
Samas pole tänapäeval üldse mitte loomulik mõelda selliselt.
Ütlesid ennist, et see pole kõige parem
soovida saada miljonäriks.
Samas on igal laupäeval enamus soomlasi ootusärevad,
kas nad ikka võidavad selle 30 000, 60 000 või miljoni?
Nii mõtleb igaüks neist: "Mida ma küll teeks, kui ma võidaks?"
Kas tänapäeva rahakesksus
võib ka olla ohuks kristlikule kogudusele?
Võib ikka,
mistõttu kogudusele võib olla isegi õnnistuseks ja rikkuseks see,
kui ta on vaene.
Või veelgi enam - sõltuv Jumalast.
Sest ka kogudustena on meil oht jääda sõltuma inimlikust tarkusest
ja heast majanduslikust seisust ning muust sarnasest.
Või sellest, et me ametlikud asjad on õigeaegselt tehtud.
See kõik muutub otsekui me olemas olemise motiiviks
ja võib muutuda me vaimuliku töö keskpunktiks.
Sel juhul aga ei pruugi me enam olla Jumala õnnistuste kanaliks.
Jah, me võime olla õnnistatud ja meil võib olla palju -
ka palju inimesi ja kõik on hästi,
kuid vaimses mõttes ei pruugi Jumala õnnistused
me kaudu enam voolata.
Keegi on öelnud:
"Kui Jumala annid pole kõige ees, lähevad koid neile sisse."
Just. Me peame andma edasi Jumala armu ja armastust
ja siis saame ka ise õnnistatud.
Nii et - õndsam on anda, kui saada.
1. Timoteose 6:8-10 on öeldud nii:
"Kui meil on aga elatist ja ihukatet, siis olgu neist meile küll.
Kes tahavad aga rikastuda, need langevad kiusatusse ja lõksu,
paljudesse rumalaisse ja kahjulikesse himudesse,
mis vajutavad inimesed sügavale hävingusse ja hukatusse.
Jah, kõige kurja juur on rahaarmastus,
sest raha ihaldades on mõnedki eksinud ära usust
ja on ise endale valmistanud palju valu."
Me küll juba rääkisime sellest, kuid küsin siiski veelkorra -
kui oluline on see info kaasaja kristlastele,
et peaks olema rahul vaid toiduse ja riiete olemasoluga?
Usun, et Jumala vaatenurgast on see sama oluline, kui tookordki.
Kuidas see aga tänapäeval esile tõuseb, on erinev.
On neid, kes kuulutavad seda väga jõuliselt.
Kuid on ka neid,
kellede puhul rikkus ja raha on täiega kõige keskpunktis
ja kes rõhutavad, et Jumal tahab, et oleksime rikkad ja edukad.
Mäletan lausa üht jutlustajat, kes ütles, et vaesus on patt
ja sellest peab meelt parandama.
Kui aga minna seda teed,
et vaid rikkus on märk Jumala õnnistustest
ja patt märk sellest, et elad patus või oled halb kristlane,
siis oleme ikka väga kaugel Piibli ilmutusest ja Jumala tahtest.
Samas ilmselt pole mitte raha ise, vaid rahahimu kõige probleemiks.
Kas pole nii?
Just nii.
Vaesel inimesel võib olla isegi suurem rahahimu,
kui rikkal, kes võib ka loobuda kõigest.
Nii et, probleem on üht- või teistpidi - raha kas pole või seda on liiga palju.
Eks see sageli nii ole tõesti.
Kuid rahahimu pole kohe kindlasti mitte
ainuüksi rikastega seostatav.
See puudutab meid kõiki.
Me saame end väga lihtsalt proovile panna -
kui on ikka väga raske anda 1 euro oma 10 eurosestki,
siis võib olla, et me väärtushinnangud pole väga paigas.
Nii võib vaesel olla raskem anda 1 euro,
kui miljonäril miljon.
Kõik sõltub me südamehoiakutest.
Nagu juba isegi mainisid,
kuuleb tänapäeval aegajalt ka sellist õpetust,
et väline rikkus ja edu on märk vaimsest õnnistusest.
Mida sa sellisest õpetusest arvad?
See pole kohe kindlasti mitte piibellik.
Kahjuks on tõesti selliseid voogusid - eriti õitsenguõpetuse raames,
kus seda peetakse iseenesestmõistetavaks.
Tean näiteks üht Soomet külastanud välismaa jutlustajat,
kes kõige esimese asjana näitas oma kuldkella ja kuldsõrmuseid
rõhutades, et need on ikka päris kullast.
Ta põhjendas seda kõike sellega,
et kohe algul tuleb tuua esile asjad,
mille kaudu ta on Jumala valitu ja võitu.
Ta ütles, et seda kõike mõõdetakse rikkuse põhjal.
Üks teine äärmusliku õpetuse juht sõitis kiriku ette uhke limusiiniga,
et kõik ikka näeks, et ta on võitud ja rikas.
Ja kui siis üks rikas ettevõtja kord pankrotti läks,
pidas üks edukuse kuulutaja seda kohutavaks looks,
küsides, mis kohutavat pattu küll see ettevõtja oli teinud?
"See ei too ju Jumalale au."
Nad väidavad, et rikkus on kinnitus Jumala soosingust
ja ka vastupidi.
Kuid paganlikud usundid ja hinduism räägivad samuti sellest,
et rikkad on Jumala õnnistatud ja vaesed Jumala poolt neetud.
Selles kõiges aga peitub paljuski maailma vaimsus.
Ristiusu sõnum aga on täiesti vastupidine
ja seetõttu on ristiusk kõvasti levinud ka just vaeste seas.
Indiaski kuulub suurem osa kristlasi kõige alamasse kasti
või ei kuulu üldse ühtegi kasti,
olles need kõige vaesemad ja inimeste silmis kui nö põhjakiht.
Kuid evangeelium kuulub neilegi.
Kõrgemate kastide rikkaid on seal väga raske Kristusele võita.
Kõik taandub sellele, et Jeesus kõlbab ka vasele
ja me peaks seda eeskuju järgima.
Samas levib eduteoloogia õpetus võimsalt Indiaski.
Külastasin kord Euroopas üht kogudust,
kus kuulsin u pool tundi kestnud ohvrikorjanduse kõnet.
See päädis mõttega, et Jeesus sai vaeseks,
et meie võiks saada rikkaks.
Ja selle all ei peetud silmas vaimset, vaid maist rikkust.
Mida sa sellest arvad?
Olen isegi sarnaseid asju kuulnud,
mis on samas väga pinnapealne tõlgendus Piiblist.
Jah, Piiblis on küll öeldud, et Jumal teeb paljusid rikkaks,
kuid seal ei peeta silmas dollareid või kullakange,
vaid muid rikkusi.
Kuid maist rikkust rõhutatakse palju,
mis kahjuks viib paljude kurbade tagajärgedeni.
Nii näiteks on Aafrikas üks ülisuur kogudus,
kus jagatakse väga äärmuslikku eduteoloogiat.
Seal küsiti koguduse rahvalt,
et miks nad just seal koguduses käivad,
kui võiks ka mujal käia,
mispeale selle noored vastasid:
"Me järgime parema meelega edukaid kui luusereid."
Ehk siis, koguduse rikas pastor oli eeskuju, keda järgida
ja kelle sarnane olla.
Nad tahavad endale ka uhket autot, suvilat jne.
Need aga, kes jagavad välja ja hoolivad vaestest,
elades vaeste keskel nö rohujuure tasandil
ja kuulutades evangeleiumi,
neid peetakse luuseriteks.
See on taolise eduteoloogia väga šokeeriv tagajärg,
mis omakorda tõstatab küsimuse,
kas sellist evangeeliumi, mille Jeesus meile kord jättis,
enam eksisteeribki?
Samas kui ristiusu keskmes on vaeseks saanud Jumal,
kes loobus kogu oma jumalikust rikkusest ja aust
ja tuli meie keskele.
Inimese Pojal polnud isegi kohta, kuhu oma pead panna.
Kuigi eks Jeesusestki ole püütud teha rikast ja edukat isikut,
öeldes, et Ta oli rikas ja käis väärikalt riides.
Kuid see on väga kauge mõte tegelikkusest.
Kuid millist rikkust siis Jumal oma lastele soovib?
Millist edu ja edukust?
Usun, et vaimset rikkust,
mille kaudu õppida tundma Jumalat ja Tema maailma
ning Jeesust Kristust.
Et elaksime Tema tahtes ja juhatuse järgi,
tehes neid tegusid,
mille Ta on meile juba ette valmistanud.
Nii võime elada seesmiselt rikast elu.
Inimese jaoks, kes leiab sellise elu,
on isegi raske mõelda,
et ta võiks hakata ajama taga maist rikkust,
sest sel pole ta jaoks enam mingit väärtust.
Inimene, kes on leidnud Jumala, loobub kõigest.
Ajalooski on näha mitmeid Jumalariigi tähtsaid tegelasi,
kes olid varem miljonärid, kuid kes surid puruvaestena,
kuna nad jagasid kogu oma vara ära, surres kusagil Aafrikas vaeste keskel.
Olid nad surres rikkad või vaesed?
Ülimalt rikkad,
sest nende rikkus oli palju enamat, kui vaid maine rikkus.
Tegu on varjatud rikkusega.
Tee selleni kulgeb Püha Vaimu juhtimisel
ja väljendub selles, et Kristus leiab meis oma koha.
Ja mida enam Ta meis maad saab, seda tühisemaks kõik maine muutub.
Kogu maine au, edukus ja rikkus.
Isegi tervis muutub teisejärguliseks, kui leiad elu rikkuse Kristuses.
Sest inimene võib olla haige,
nii nagu mõni Jumala sulane on elanud kogu oma elu haigena
ja Jumal pole teda tervendanud,
kuid samas on ta elanud tohutult rikast elu Kristuses,
viies täide oma ülesande.
Seda isegi, et ta pole leidnud abi omaenda kitsikuste keskel.
Selles on peidus Jumala tarkus.
Paulus muide oli sellises olukorras.
Samas ei saa me aga kuidagi väita, et Paulus oleks elanud vaest elu,
sest tegelikult oli ta rikas.
Ehk siis, rikkus peitub milleski muus, kui uhkes autos
või kõiges väliselt kenas.
Rikkus on pigem vaimne asi.
Kas võiks isegi öelda, et me rikkus peitub vaimuviljades?
Või selles, mida Jumal meis esile toob,
isegi, et see pole igakord nähtav.
Eks see ole kindlasti sedagi,
kui see meist välja peegeldub ja teised seda näevad.
Kuid see rikkus peitub ka seesmises rõõmus ja rahulolus,
nii nagu Jeesuski ütles, et Ta annab meile oma rõõmu
ja oma rahu.
"Rahu ma jätan teile, oma rahu ma annan teile.
Mina ei anna teile nõnda, nagu maailm annab."
Ehk siis kogu me elu ja selles peituv rikkus, rõõm ja rahu
on antud meile väljaspoolt.
See ei sõltu meist, me asjadest või olukordadest,
vaid see antakse meile väljaspoolt.
Me võime kogeda enda sees tohutut rõõmu ja rahu.
Seda isegi vangikongis või surmaotsusega silmitsi seistes.
Inimesed võivad kogeda Kristuses tohutut rõõmu.
Kui sa siis selle leiad, siis isegi keset elu suuri võitlusi...
Ka Jumalariigi töö on üks suur võitlus,
kus võib olla palju torme ja raskeid aegu nagu sa isegi tead.
Kuid kui leiad elu ja rõõmu Kristuses, siis su olukorrad ei saa selle vastu
ja sa võid rõõmutseda oma Issandas.
Seda leides ja välja elades ei taha inimene enam vahetada seda
ei uhkete autode- ega kullakangide vastu.
Lõpetuseks veel vaid üks küsimus.
Ometi on palju kristlasi - ma ise nende hulgas,
kes kogevad kiusatust otsida seda rõõmu, rahu,
tähendusrikkust, eesmärki ja õnne kõige uuemast iPadist
või heast elektriautost või muust sarnasest.
Mis selle vastu aitaks?
Kõik see, mida enne nimetasid?
Ütleksin nii, et elades ühiskonnas, kus me vajame arvuteid, autosid jms.
- Kuid need ei pea ju tingimata uued olema?
Ei pea muidugi,
kuid kõige olulisem on see,
et me süda ei jääks nende asjade külge kinni.
Nii ütleksin, et kui see iPad, purjekas või uus auto
muutub me jaoks liiga oluliseks ja kalliks,
tasuks jätta see mõneks ajaks kõrvale,
et ei mõtleks pidevalt selle auto peale
ja leiaks endas uuesti tasakaalu,
küsides, milles peitub mu tõeline rõõm?
Sest kui selle leiad,
ei oma see auto enam nii suurt tähtsust.
Jah, sa vajad autot, et ringi liikuda, kuid see pole sulle enam jumalaks.
Nii peame kaitsma oma südant taoliste asjade eest.
Kristlase elu keset tänast heaolu ühiskonda
on ühtpidi palju raskem, kui keset kurjust ja tagakiusu.
Paljud, kes viimase keskel elavad, isegi ei taha meite sekka,
sest me võime kaotada oma rikkuse Kristuses
ajades taga kõike muud rikkust.
Nii peame väga valvama oma südant,
sest kõige eelneva tõttu on paljud langenud ära oma usust
ja on väga palju Jumala suhtes külmi kogudusi,
kuna südamed on armunud millessegi muusse kui Kristusesse.
Suur tänu Tapani!
Mõtteainet on nüüd küllaga.
Me jätkame Jumala õnnistuste teemal järgmine kord.
Sulle aga aitäh, et olid meiega.
Aitäh sullegi, et olid meiega.
Jumal õnnistab eelkõige seespidiselt ja kõige vaimse heaga,
olles tõotanud teha seda läbi Jeesuse.
Kui sa ei tunne veel Jeesust, siis kutsu Ta oma ellu just praegu,
mil palume üheskoos.
Kallis Jeesus,
tule me ellu
ja eralda me hinged kaasaja rikkuste armastamisest.
Lase meil armastada Sind, Jeesus.
Tee meid Jumala lasteks, kelle aare on taevas.
Jeesuse nimel, aamen.
Soovides toetada TV7 tööd, võid helistada 900 1777 (hind 7 eurot)
või teha ka pangaülekande, leides me andmed www.tv7.ee
Jumal sind õnnistagu
ja kinkigu sulle rohkesti vaimulikku rikkust ja edu!
Kõike head!
Tõlge: Anne-Ly Raukas